

**ΕΛΛΗΝΙΚΗ ΔΗΜΟΚΡΑΤΙΑ Αθήνα, 11 -7-2018**

**ΥΠΟΥΡΓΕΙΟ AΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ**

**ΓΕΝΙΚΗ** **Δ/ΝΣΗ ΓΕΩΡΓΙΑΣ Αριθ. Πρωτ: 7325/97877**

# Δ/ΝΣΗ ΠΡΟΣΤΑΣΙΑΣ ΦΥΤΙΚΗΣ ΠΑΡΑΓΩΓΗΣ

**ΤΜΗΜΑ ΦΥΤΟΠΡΟΣΤΑΤΕΥΤΙΚΩΝ ΠΡΟΪΟΝΤΩΝ**

|  |  |
| --- | --- |
| Ταχ . Δ/νση: Λ. Συγγρού 150Ταχ. Κώδικας: 176 71 - ΚΑΛΛΙΘΕΑTELEFAX: 210 92.12.090Πληροφορίες: Διον. ΒλάχοςΤηλέφωνο: 210 928.72.38Email: d.vlachos@minagric.gr | **Προς: ΠΙΝΑΚΑΣ ΔΙΑΝΟΜΗΣ** |

**Θέμα: «Αποτελέσματα συλλογής στοιχείων σχετικά με την επαγγελματική χρήση των γεωργικών φαρμάκων έτους 2018»**

Για να διευκολυνθεί η εφαρμογή του Εθνικού Σχεδίου Δράσης για την εφαρμογή της Οδηγίας 2009/128/ΕΚ και την προστασία του ανθρώπου και του περιβάλλοντος, όπως θεσπίστηκε με τη με αριθ. πρωτ. 8197/90920/22-7-2013 Κοινή Υπουργική Απόφαση των Υπουργών Αγροτικής Ανάπτυξης και Τροφίμων, Περιβάλλοντος, Ενέργειας και Κλιματικής Αλλαγής και Υγείας και Κοινωνικής Αλληλεγγύης(ΦΕΚ Β΄1883), απαιτείται η συλλογή στοιχείων σχετικά με τη χρήση των γεωργικών φαρμάκων (φυτοπροστατευτικών προϊόντων). Με τη συλλογή και αξιολόγηση των στοιχείων είναι δυνατός ο καθορισμός ποσοτικών στόχων, μέτρων, χρονοδιαγραμμάτων και δεικτών για τη μείωση των κινδύνων και των επιπτώσεων από τη χρήση των γεωργικών φαρμάκων στην ανθρώπινη υγεία και το περιβάλλον και στην ενθάρρυνση της ανάπτυξης και της εισαγωγής της ολοκληρωμένης φυτοπροστασίας καθώς και εναλλακτικών προσεγγίσεων ή τεχνικών με σκοπό τη μείωση της εξάρτησης από τα γεωργικά φάρμακα.

Ο σκοπός παρουσίασης των συλλεχθέντων στοιχείων του παρόντος εγγράφου είναι η ενημέρωση όλων των ενδιαφερόμενων μερών και κυρίως:

Α) Των φορέων που ασχολούνται με την κατάρτιση των επαγγελματιών χρηστών φυτοπροστατευτικών προϊόντων.

Β) Των υπηρεσιών που ασχολούνται με τον έλεγχο της ορθολογικής χρήσης των γεωργικών φαρμάκων και την ενημέρωση των ενδιαφερομένων.

Γ) Των υπευθύνων επιστημόνων των καταστημάτων λιανικής πώλησης γεωργικών φαρμάκων, οι οποίοι έχουν την υποχρέωση να παρέχουν γενικές πληροφορίες σχετικά με τους πιθανούς κινδύνους για τον άνθρωπο και το περιβάλλον από τη χρήση των γεωργικών φαρμάκων, ιδίως σχετικά με τις πηγές κινδύνου, την έκθεση του χρήστη, τον ορθό τρόπο αποθήκευσης, το χειρισμό και την εφαρμογή, την ασφαλή διάθεση του ψεκαστικού διαλύματος που απομένει μετά την εφαρμογή, τη διαχείριση των κενών συσκευασίας και τις εναλλακτικές λύσεις χαμηλού κινδύνου.

Δ) Των εταιρειών παραγωγής και διάθεσης στην αγορά γεωργικών φαρμάκων, οι οποίες έχουν την υποχρέωση να παρέχουν τις ανωτέρω πληροφορίες.

Ε) Των επαγγελματιών χρηστών φυτοπροστατευτικών προϊόντων.

ΣΤ) Ερευνητικών ιδρυμάτων και κάθε άλλου ενδιαφερόμενου μέρους σχετικά με την ορθολογική χρήση των γεωργικών φαρμάκων.

Οι ενδιαφερόμενοι καλούνται να αξιοποιήσουν τα στοιχεία που συγκεντρώθηκαν εξετάζοντας και συσχετίζοντας τα συγκεντρωτικά αποτελέσματα με την καθημερινή εμπειρία και γνώση των προβλημάτων της περιοχής τους για τη βελτίωση της ορθολογικής χρήσης των γεωργικών φαρμάκων.

Η Διεύθυνση Προστασίας Φυτικής Παραγωγής του Υπουργείου Αγροτικής Ανάπτυξης και Τροφίμων ως Συντονιστική Εθνική Αρχή (Σ.Ε.Α.) με σκοπό τη συλλογή στοιχείων και την καταγραφή της σημερινής κατάστασης σχετικά με τη χρήση των γεωργικών φαρμάκων, ζήτησε με το με αριθ. πρωτ. 2992/42378/19-3-2018έγγραφοαπό τις Διευθύνσεις Αγροτικής Οικονομίας και Κτηνιατρικής των Περιφερειακών Ενοτήτων (Δ.Α.Ο.Κ. της Π.Ε.) της χώρας, όπως προβούν στις απαραίτητες ενέργειες για τη συμπλήρωση των συνημμένων στο έγγραφο ερωτηματολογίων από επαγγελματίες χρήστες γεωργικών φαρμάκων.

Τα ερωτηματολόγια περιλάμβαναν είκοσι τρεις (23) ερωτήσεις με προκαθορισμένες απαντήσεις, δύο (2) έως πέντε (5) ανά ερώτηση, που κάλυπταν διάφορα στοιχεία της χρήσης των γεωργικών φαρμάκων. Από κάθε Περιφερειακή Ενότητα συμπληρώθηκαν τουλάχιστον εκατό (100), με εξαίρεση συγκεκριμένες περιπτώσεις όπου δεν στάθηκε δυνατόν να συμπληρωθούν. Η συμμετοχή κάθε επαγγελματία χρήστη ήταν εθελοντική και τα συμπληρωμένα ερωτηματολόγια ήταν υποχρεωτικά ανώνυμα, έτσι ώστε οι ερωτώμενοι να περιγράψουν τις πραγματικές απαντήσεις που τους εξέφραζαν, χωρίς το φόβο άμεσων ή μελλοντικών νομικών συνεπειών.

Τα αποτελέσματα των απαντήσεων συγκρίνονται με τα αντίστοιχα των ετών 2014 και 2016.

Η κάθε αρμόδια Δ.Α.Ο.Κ. της Π.Ε. δύναται να προχωρήσει στην περαιτέρω στατιστική επεξεργασία των στοιχείων: μέσοι όροι ανά ερώτηση, συσχετισμούς επιλογών απαντήσεων και εξάγει συμπεράσματα. Τα στατιστικά επεξεργασμένα στοιχεία και τα συμπεράσματα δημοσιεύονται με γραπτή ανακοίνωση ή με ανακοίνωση στο διαδίκτυο για να συνδράμουν τους γεωτεχνικούς που ασχολούνται με την πώληση ή τη συνταγογράφηση των γεωργικών φαρμάκων. Οι Δ.Α.Ο.Κ. των Π.Ε. χρησιμοποιούν τα στατιστικά στοιχεία που αφορούν την περιοχή ευθύνης τους αρχικά και αργότερα συγκριτικά με τα στατιστικά στοιχεία σε εθνικό επίπεδο που παρουσιάζονται στο παρόν , για τον σχεδιασμό, υλοποίηση, αξιολόγηση και βελτίωση των δράσεων που λαμβάνονται για την ορθολογική χρήση των γεωργικών φαρμάκων.

Το αρκετά μεγάλο δείγμα των επαγγελματιών χρηστών γεωργικών φαρμάκων και η κατανομή των ερωτηθέντων σε πολλές περιοχές της χώρας διασφαλίζει την αντιπροσωπευτικότητα των αποτελεσμάτων. Τα συγκεντρωτικά αποτελέσματα φαίνονται στο παρόν έγγραφο. Αναφέρεται αυτολεξεί η ερώτηση που τέθηκε και το επί τοις εκατό (%) ποσοστό κάθε επιλογής στο σύνολο των απαντήσεων της κάθε ερώτησης για το 2018 και σύγκριση με τα αντίστοιχα των ετών 2016 και 2014. Οι απαντήσεις παρουσιάζονται και γραφικά και τέλος διενεργείται σύντομος σχολιασμός των αποτελεσμάτων κάτω από κάθε ερώτηση για την ενημέρωση των ενδιαφερομένων.

Οι ερωτήσεις καταχωρίζονται σε κεφάλαια είναι όμως λογικό και θεμιτό να εξετασθούν συγκριτικά οι απαντήσεις σε διαφορετικές ερωτήσεις και κεφάλαια από τους ίδιους του ενδιαφερόμενους, έτσι ώστε να εξαχθούν χρήσιμα συμπεράσματα.

Επισυνάπτονται τα συγκεντρωτικά αποτελέσματα καθώς και τα αναλυτικά στοιχεία που λήφθηκαν από τις Δ.Α.Ο.Κ. της Π.Ε. της Χώρας. Τα συνημμένα αρχεία να αναρτηθούν στην ιστοσελίδα του Υπουργείου Αγροτικής Ανάπτυξης και Τροφίμων ([www.minagric.gr](http://www.minagric.gr)) .

##### **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

##### **Δρ Α. ΜΑΥΡΙΔΟΥ**

**Συνημμένα**:

1. Ηλεκτρονικό αρχείο “Σύνοψη αποτελεσμάτων 2018.pdf” .

**ΠΙΝΑΚΑΣ ΔΙΑΝΟΜΗΣ**

|  |  |
| --- | --- |
| **ΠΡΟΣ:** | **ΚΟΙΝΟΠΟΙΗΣΗ** |
| **1. Περιφερειακές Ενότητες****Δ/νσεις Αγροτικής Οικονομίας & Κτηνιατρικής****Έδρες τους**(αποστολή με e-mail)1. **Π.Κ.Π.Φ. & Π.Ε.**

**Έδρες τους**(αποστολή με e-mail)1. **Μπενάκειο Φυτοπαθολογικό Ινστιτούτο**

**Τμήμα Ελέγχου Γεωργικών Φαρμάκων****Στ. Δέλτα 8,****145 61 – ΚΗΦΙΣΙΑ**Email: pcdepartment@bpi.gr 1. **«ΕΛΓΟ ΔΗΜΗΤΡΑ»**

**Πατησίων & 'Aνδρου 1,** **112 57 – Αθήνα**Email: info@elgo.gr  | **1. Γραφείο Υφυπουργού Αγροτικής Ανάπτυξης και Τροφίμων, κ. Β. Κόκκαλη****Αχαρνών 2, ΕΝΤΑΥΘΑ****2. Γραφείο Γενικού Γραμματέα****κ. Νικ. Αντώνογλου****Αχαρνών 2, ΕΝΤΑΥΘΑ****3. Γραφείο Προϊσταμένου Γενικής Διεύθυνσης Γεωργίας κ. I. Καλκούνου****Αχαρνών 2, ΕΝΤΑΥΘΑ** |